ไต้หวันเผย GDP ไตรมาส 2/2558 ขยายตัวต่ำสุดในรอบ 11 ไตรมาส
ไต้หวันเผย GDP ไตรมาส 2/2558 ขยายตัวต่ำสุดในรอบ 11 ไตรมาส
31 ก.ค. 2558

สำนักงานสถิติของไต้หวัน เปิดเผยว่า ผลิตภัณฑ์มวลรวมภายในประเทศ (GDP) ในแง่ตัวเลข ของไต้หวันในช่วงไตรมาส 2 ปีนี้ ขยายตัว 0.64% ซึ่งต่ำกว่าคาดการณ์ของทางการที่ 3.05% อย่างมาก และนับเป็นระดับต่ำสุดในรอบ 11 ไตรมาส
ในด้านอุปสงค์ การบริโภคในภาคเอกชนขยายตัว 2.81% ซึ่งเป็นผลจากการพุ่งขึ้นของการเดินทางไปต่างประเทศและการใช้จ่ายด้านการท่องเที่ยว รวมทั้งการขยายตัวอย่างต่อเนื่องของภาคการสื่อสาร สันทนาการและการใช้จ่ายด้านวัฒนธรรม
การส่งออกสินค้าและบริการที่แท้จริงหดตัวลง ซึ่งรวมถึงการร่วงลง 13.9% ของการส่งออกในเดือนมิ.ย. โดยสะท้อนถึงการปรับตัวขาลงของอุปสงค์จากต่างชาติในด้านอุปกรณ์อิเลกทรอนิกส์และเครื่องจักร
ด้านการผลิต ภาคการเงินและประกัน ซึ่งได้รับแรงหนุนจากค่าบริการที่ปรับเพิ่มขึ้นนั้น มีการขยายตัว 5.8% แต่ภาคการลิตลดลง 0.19% ซึ่งส่วนใหญ่เป็นผลมาจากการร่วงลงของผลผลิตคอมพิวเตอร์ อิเลกทรอนิกและผลิตภัณฑ์ใยแก้ว ตลอดจนการชะลอตัวลงของการผลิตชิ้นส่วนอิเลกทรอนิกส์
ส่วนภาคค้าส่งและค้าปลีก รวมทั้งภาคไฟฟ้าและก๊าซ ปรับตัวลง 1.54% และ 9.65% ตามลำดับ
GDP ในแง่ตัวเลข หมายถึง GDP ที่ไม่ได้มีการปรับตามเงินเฟ้อ